Den 13. september skulle det endnu engang have været tid til Mejlgade for Mangfoldighed, men arrangørerne har netop meldt ud via et Facebook-indlæg, at gadefesten i Aarhus i år er aflyst.

Aflysningen sker efter en »uventet regulering af sikkerhedsberedskabet fra myndighedernes side set i forhold til foregående år. Foreningen kan på nuværende tidspunkt ikke løfte opgaven med så kort varsel«.

Ifølge beskeden på Facebook havde Mejlgade for Mangfoldighed i mandags møde med repræsentanter fra Aarhus Brandvæsen, Østjyllands Politi og Aarhus Kommune, og blev her pålagt en omlægning af den nuværende sikkerhedsprocedure, som altså ikke kan nås.

»Forhåbentlig vender vi tilbage i 2015«, skrives der ligeledes, mens arrangørerne sammen med Mejlgade for Mangfoldigheds bestyrelse nu skal evaluere på situationen.

Læs også: Se vores fotoreportage fra Mejlgade for Mangfoldighed 2013